ทีแรกคิดว่าไม่ต้องจองโต๊ะ เดินไปถึงช่วงดึกหน่อยแล้วก็แห้วครับ โต๊ะเต็ม เลยจองโต๊ะไว้วันรุ่งขึ้น ... แล้วก็เกือบไม่ได้กินอีก จองไว้บ่าย 2 โมงแต่ไปถึงเอาช้าเกือบครึ่งชั่วโมง โชคดีเค้ายังเก็บโต๊ะไว้อยู่  แต่ก็เหลือเวลาสั่งอาหารได้ไม่นาน (ร้านปิดบ่าย 3 เปิดอีกทีตอนเย็น)

ร้านนี้เคยได้เป็นร้าน Excellence 2014 ของ TripAdvisor ด้วย ตัวร้านค่อนข้างเล็กแต่ก็ไม่ได้รู้สึกแออัดอะไรมาก  ในครัวดูอารมณ์ดี เห็นร้องเพลงกันดังๆ จนคนนอกครัวก็ได้ยิน

เมนูมีสองภาษา อุตส่าห์มีด้านที่เป็นภาษาอังกฤษแล้วนะ แต่เป็นลายมือเขียนซึ่งอ่านโคตรยากกกก ต้องค่อยๆ แกะคำไปทีละตัวถึงรู้ว่ามันคืออาหารอะไร

ร้านนี้ค่า cover charge คนละ 2 euro  ไม่เสิร์ฟ tap water นะครับ

[ เมนูที่สั่ง ]
- Pappardelle with Duck (9 eur) เส้น Pappardelle จะเป็นเส้นแบนๆ ใหญ่ๆ คล้ายกับเส้นใหญ่ของไทยแต่จะไม่เหนียวเท่าและออกแข็งๆ กว่าเยอะ จานนี้ไม่ได้สั่งเองแต่ลองชิมของคนที่สั่ง เนื้อเป็ดไม่ได้อร่อยอะไรมาก แต่เส้นอร่อยดี

- Fettuccine Carbonara (9 eur) จานนี้รู้สึกว่ารสชาติเข้าทางกว่า แฮมหั่นใส่มาเป็นเส้นหนาๆ หน่อย  ความ firm ของเส้นกำลังดี  ออกไปทาง firm มากหน่อย โรยชีสเพิ่มเพื่อความสะใจ ชอบครับจานนี้ แนะนำ

- Mezzo อะไรซักอย่าง (ในเมนูลายมือหวัดมากจนอ่านได้แค่นี้) (8 eur) เส้นลวกมาค่อนข้างแข็ง แต่พอจะเข้าใจได้แล้วว่าคนที่นี่เค้าชอบความ firm ของเส้นแบบนี้ ส่วนตัวผมจะชอบให้เส้นนุ่มกว่านี้อีกหน่อยนึงจะดีกว่า แต่โดยรวมแล้วก็ไม่ได้ชอบอะไรจานนี้

- Tiramisu (6 eur) ตอนสั่งก็คาดหวังกันว่าจะเป็นแบบที่เคยกิน แต่สูตรร้านนี้เค้าเป็นแบบไม่ใช่กาแฟแฮะ  แต่เป็น strawberry ครับ ก็อร่อยไปอีกแบบ

- เส้น pasta ที่นี่น่าจะทำเอง โดยรวมแล้วผมว่าอร่อยทุกเส้น แต่ต้องรู้ไว้ก่อนเลยนะครับว่าเส้นมันไม่ได้ลวกมานิ่มเท่ากินร้านอาหารอิตาเลี่ยนที่ไทยแน่นอน จะออกแข็งๆ กว่า

มื้อนี้จริงๆ อยากสั่ง Spaghetti with fresh mussels (12 eur) เห็นว่าเป็นเมนูที่ลูกค้าชอบสั่งกัน แต่หมดซะก่อน ดันไปถึงร้านช้าเอง


[ สรุป ]
ร้านนี้ถึงจะเป็นร้านฮิตสำหรับคนอื่นและคะแนนค่อนข้างดีใน TripAdvisor แต่มื้อนี้ที่ได้ลองขอให้ 3 ดาวพอละกัน  ค่าเสียหายมื้อนี้ 38 eur สำหรับ 3 คน